লায়লা-মজনুঁ
লায়লা-মজনুঁ (আরবি: مجنون ليلى; ফার্সি: لیلی و مجنون) ৭ম শতাব্দীর নজদি বেদুইন কবি কায়েস ইবনে মুলাওয়া এবং তার প্রেমিকা লায়লী বা লায়লা বিনতে মাহদী (পরবর্তীতে "লায়লা আল-আমিরিয়া" হিসাবে পরিচিত)-এর প্রেমকাহিনী নির্ভর প্রাচীন আরব্য লোকগাথা। এ কাহিনী পরবর্তীতে ফার্সি কবি নিজামী গঞ্জভীর পঞ্চকাহিনীযুক্ত আখ্যান কাব্যগ্রন্থ খামসা (পাঁচ)-এর তৃতীয় খন্ডে স্থান পায়। পরবর্তীতে প্রেম সম্পর্কৃত কাব্য হিসেবে এটি প্রচুর জনপ্রিয় হয়ে উঠে। ইংরেজ কবি লর্ড ব্রায়ন একে মধ্যপ্রাচ্যের 'রোমিও জুলিয়েট' বলে আখ্যায়িত করেন।